ที่ มท ๐815.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 เมษายน 2562

เรื่อง การประชุมติดตามเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2562 ของกรมส่งเสริมการปกครองท้องถิ่น ผ่านระบบการประชุมทางไกลผ่านเครือข่ายอินเทอร์เน็ต (Web Conference)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0815.3/ว 4197 ลงวันที่ 24 ธันวาคม พ.ศ. 2561

สิ่งที่ส่งมาด้วย เอกสารประกอบการประชุมการติดตามเร่งรัดการใช้จ่ายงบประมาณรายจ่ายประจำปี
งบประมาณ พ.ศ. 2562 ของกรมส่งเสริมการปกครองท้องถิ่น จำนวน 1 ชุด

 ตามที่กรมส่งเสริมการปกครองท้องถิ่นได้มีหนังสือแจ้งเวียนมาตรการด้านการงบประมาณ
เพื่อการขับเคลื่อนยุทธศาสตร์ชาติและแผนแม่บท ให้หน่วยงานในสังกัดทราบและถือปฏิบัติ เพื่อให้
การดำเนินงานตามแผนการปฏิบัติงานและแผนการใช้จ่ายงบประมาณรายจ่ายประจำปีงบประมาณ พ.ศ. 2562 เป็นไปตามมาตรการดังกล่าวและตามนัยพระราชบัญญัติวิธีการงบประมาณ พ.ศ. 2561 และสอดคล้องกับกฎหมายว่าด้วยวินัยการเงินการคลังของรัฐ ตามที่สำนักงบประมาณเสนอ นั้น

 กรมส่งเสริมการปกครองท้องถิ่นกำหนดจัดให้มีการประชุมเพื่อติดตามเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2562 ครั้งที่ 7/2562 ผ่านระบบการประชุมทางไกลเครือข่ายอินเทอร์เน็ต (Web Conference) ประชุมร่วมกับท้องถิ่นจังหวัด ทุกจังหวัด **โดยกำหนดประชุมในวันพฤหัสบดีที่ 18 เมษายน 2562 ตั้งแต่เวลา 09.00 น. – 14.00 น.** ดังนั้น เพื่อให้การจัดประชุมดังกล่าว เป็นไปด้วยความเรียบร้อยจึงขอให้จังหวัดแจ้งท้องถิ่นจังหวัดทุกแห่ง เข้าร่วมการประชุมติดตามเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2562 ของกรมส่งเสริมการปกครองท้องถิ่น ตามวันและเวลาดังกล่าว

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

ร.อสถ..........................................วันที่ ...........................62

ผอ.กผย./อมร..............................วันที่...........................62

ผอ.กง.ตป./วิชญา.........................วันที่ .........................62
นจท.ปก./ธนาคม ........................วันที่ .........................62
ผู้รับผิดชอบ นายธนาคม ทิพย์สภาพกุล 09 9352 5499

โทร. 0-2241-9000 ต่อ 1412 /โทรสาร 0-2243-7533

ผู้ประสานงาน นายธนาคม ทิพย์สภาพกุล โทร 09-2025-4884